Juanes

eta|Juanes. Zelt-Musik-Festival 2015 Freiburg, Germanio 

Juanes [ĥuanes], kies vera nomo estas Juan Esteban Aristizábal Vázquez, estas mondfama kolombia kantisto, kantoverkisto kaj gitaristo.

 Biografio 
Li naskiĝis la 9-an de aŭgusto 1972 en urbeto Carolina del príncipe  [pron.: karolina del prinsipe], kiu situas 104 Km nordoriente de Medellín (1.787 Km surŝosee).

Li ricevis sian unuan gitaron en aĝo de 7 jaroj kaj lernis de la patro kaj pli aĝa frato. Kiam adoleskanto, li ŝatis la metalmuzikon, precipe Metallica. Li fondis la rok-bandon Ekhymosis. Li ludis en la bando 11 jarojn, verkis 7 albumojn. Post tiam Juanes decidis entrepreni solo-karieron, kiu alportis por li internacian trarompon.

Lia plej sukcesa kanto iĝis en 2005 la La Camisa Negra (kie hispane signifas la nigra ĉemizo).

Juanes estis edzo de la kolombia modelino Karen Martínez kaj ili havas du filinojn nomataj Luna kaj Paloma. La paro malgeedziĝis en majo de 2007.

 Okazaĵoj 
La 12an de oktobro de 2007 Juanes faris koncerton en sia naskurbeto, Carolina del príncipe, okaze de inaŭguro, en la ĉefa urbeta placo, de skulptaĵo en sia honoro. La skulptaĵo, kiu reprezentas la tutan korpon de la kantisto, estis farita de artisto Jorge Vélez Correa, disĉiplo de skulptisto Rodrigo Arenas Betancur, unu el plej gravaj skulptistoj el Kolombio kaj sudameriko. Juanes ne estis realveninta al sia naskurbeto dum 13 jaroj, post la tiea morto de sia patro.

La 22an de oktobro 2007 Juanes prezentis en Novjorko sian tiame lastan verkon: "La vida es un ratico" (trad: "la vivo estas momenteto"), kaj li estis premiita ĉar li superis rekordojn: la popolo elŝutis (laŭleĝe) 6 milionoj da kopioj de sia kanzono "Me enamora", parto el "La vida es un ratico", kaj li estas la unua artisto kiu enmerkatigas hispanlingvan kanzonon en 77 landoj samtempe. Li profitis la okazon por rekonfirmi ke li daŭros kantante nur en Hispana lingvo. "Ni estas en plurkultura epoko" li diras, kaj "la lingvaĵo de muziko estas universala".

 Albumoj 
 2000 - Fíjate Bien
 2002 - Un Día Normal
 2004 - Mi Sangre
 2007 - La Vida... Es un Ratico ["La vivo estas momenteto"]
 2010 - P.A.R.C.E.

 Kunlaboradoj 
 2003 Fotografía - kun Nelly Furtado
 2004 La paga - kun Black Eyed Peas
 2004 Powerless (Say what you want) - hispana versio kun Nelly Furtado
 2006 Te busqué - kun Nelly Furtado
 2006 The shadow of your smile - kun Tony Bennett
 2006 Il mio canto libero kaj Mi libre canción - kun Laura Pausini
 2007 Nada particular - kun Miguel Bosé
 2009 Gioia infinita - kun Negrita

 Eksteraj ligiloj 

 oficiala paĝo en la germana 
 oficiala paĝo en la hispana

Kategorio:Kolombiaj kantistoj